Nye parkeringsregler fra nyttår
Fem minutter, for å være nøyaktig. Regelen er en del av det nye, standardiserte parkeringsregelverket til Statens Vegvesen. Tidligere har det vært ulike regler for offentlige og private parkeringstilbydere. Nå samles alle reglene i én forskrift. Det betyr blant annet at du må betale det samme om du bryter reglene ved offentlig eller privat parkeringsplass. – Hensikten er mer oversiktlighet og forutsigbarhet for brukerne, sier avdelingsdirektør i Statens Vegvesen Henning Harsem til VG. Les også: Vil lovpålegge p-vaktene å vente i fem minutter.• En ny parkeringsklagenemd skal gjøre det enklere å klage inn bøter. • Det er satt tre faste satser for parkeringsbøter. 300 kroner for de minst alvorlige, for eksempel dersom man ikke trekker billett ved gratisparkering. 600 kroner for alminnelige overtredelser, og 900 kroner dersom man har feilparkert på plasser for forflytningshemmede. • Det er krav om at parkeringsplasser skal tilby plasser med ladepunkter til el-biler og plasser med tilrettelegging og reservering for forflytningshemmede. • Det blir standardisering av parkeringsskilt. Alle kommunale parkeringsplasser skiltes med en hvit P på blå bakgrunn, mens private parkeringsplasser skiltes med svart P på hvit bakgrunn.Prosessen med å få vedtatt reglene er et resultat av en opprydning i parkeringsregelverket som ble påbegynt i 2005. Samferdselsminister Ketil Solvik Olsen har tidligere uttalt til VG at regelverket er for firkantet og bør gjøres mer kundevennlig.
Fra og med 1. januar 2017 kan du være litt forsinket før du får parkeringsbot.